ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัส   นร02670024016

ขอให้พิจารณาติดตั้งไฟฟ้าส่องสว่างริมทาง บริเวณ ซอยประชาร่วมใจ 43 แขวงทรายกองดินใต้ เขตคลองสามวา กรุงเทพมหานคร จุดสังเกต ตั้งแต่โซนหมู่บ้านสหกรณ์เคหะ ลาดพร้าวจำกัด ที่ใกล้กับศาลาเรือนไทย ไปจนถึงท้ายซอยฯ (ระบุตามที่ผู้ร้องแจ้ง) เนื่องจากผู้ร้องแจ้งว่า บริเวณพื้นที่ดังกล่าวระยะทางรวมประมาณ 800 เมตร ไม่มีไฟฟ้าส่องสว่างริมทาง มีเพียงแสงไฟสปอตไลต์จากโรงงาน (ไม่ทราบชื่อ) และบริเวณท้ายซอยฯ จะมีแสงไฟฟ้าส่องสว่างริมทางโซล่าเซลล์อีก 1 ดวง ที่เป็นของหมู่บ้านอื่น จึงทำให้ภายในซอยฯ ในช่วงกลางคืนมืดเป็นอย่างมาก ส่งผลให้ผู้ร้องเกรงว่าจะเกิดอันตรายขึ้น เพราะเมื่อประมาณ 4 - 5 ปีที่ผ่านมา เกิดเหตุประชาชนในพื้นที่ถูกโจรกรรมรถจักรยานยนต์ไปจำนวน 2 คัน ประสบปัญหามาเป็นระยะเวลาประมาณ 7 ปี ซึ่งทราบว่าพื้นที่ดังกล่าวอยู่ในความรับผิดชอบของการไฟฟ้านครหลวง เขตมีนบุรี จึงประสงค์ให้หน่วยงานที่เกี่ยวข้องพิจารณาติดตั้งไฟฟ้าส่องสว่างริมทาง บริเวณพื้นที่ดังกล่าว เพื่อบรรเทาความเดือดร้อน ให้แก่ผู้ร้องและประชาชนในพื้นที่ต่อไป

 //หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่
ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata